Þegar geimfarinn Neil Armstrong prílaði niður stigann niður á yfirborð tunglsins , kveikti hann sjálfur á lítilli tökuvél sem fest var á hlið lendingarfarsins Arnarins . Geimfararnir hófu skömmu síðar að safna sýnum og taka myndir , svo þeir næðu alla vega einhverju með sér heim , ef þeir þyrftu að yfirgefa tunglið í flýti af einhverjum ástæðum . En allt gekk samkvæmt áætlun og í sameiningu rannsökuðu geimfararnir tveir tunglið í þrjá tíma áður en þeir sneru aftur til Arnarins . Alls voru Aldrin og Armstrong í tæpan sólarhring á tunglinu áður en þeir sneru aftur til félaga síns , Michaels Collins sem á meðan hringsólaði kringum tunglið í margra kílómetra hæð . Alls tóku þeir 22 kg af tunglgrjóti með sér til jarðar . Armstrong steig fyrstur fæti á tunglið , en hver tók eiginlega myndirnar af þessum fyrstu skrefum ?